Alfonsas Eidintas

Alfonsas Eidintas (g. 1952 m. sausio 4 d. Vaiguvoje, Kelmės rajonas) – Lietuvos istorikas, rašytojas, diplomatas, VU profesorius, habilituotas humanitarinių mokslų daktaras.

Biografija 
1969 m. baigė Vaiguvos vidurinę mokyklą, 1973 m. Vilniaus pedagoginį institutą (VPI). 1973–1986 m. VPI asistentas, docentas, 1983–1986 m. Visuotinės istorijos katedros vedėjas. 1984–1985 m. stažavo JAV Viskonsino-Madisono universitete pas profesorių Alfredą Erichą Seną. 1986–1993 m. Lietuvos istorijos instituto skyriaus vedėjas, 1987–1992 m. ir direktoriaus pavaduotojas. 1990 m. istorijos mokslų daktaras. 

1993–1997 m. Lietuvos nepaprastasis ir įgaliotasis ambasadorius JAV , 1994–1998 m. dar ir Meksikoje, 1995–2000 m. Kanadoje. 2000–2002 m. dirbo LR užsienio reikalų ministerijoje, dėstė Tarptautinių santykių ir politikos mokslų institute; 2001 m. profesorius. 2002–2006 m. Lietuvos nepaprastasis ir įgaliotasis ambasadorius Izraelyje  bei Kiprui, PAR, Nigerijai, nuo 2003 m. ir Etiopijai. 2006–2009 m. ambasadorius Norvegijoje.  2010–2012 m. URM Pirmininkavimo ESBO departamento ambasadorius ypatingiems pavedimams. 2012 - 2017 m. buvo Lietuvos nepaprastasis ir įgaliotasis ambasadorius Graikijoje, Kipro Respublikai bei Albanijos Respublikai , nuo 2013 m. dar ir Albanijai bei Kiprui.

Iki 2019 m. A. Eidintas buvo URM ambasadorius ypatingiems pavedimams.

Vedęs; žmona Birutė, mokytoja. Dukros Aistė ir Monika Albina, sūnus Donatas.

Mokslinė veikla 
Parašė apie 50 straipsnių ir daugiau nei 20 knygų lietuvių emigracijos, XX amžiaus Lietuvos istorijos klausimais, Lietuvos prezidentų Antano Smetonos, Aleksandro Stulginskio ir Kazio Griniaus biografijas. Tyrinėjo holokaustą Lietuvoje, Izraelio valstybės atsiradimą, šiuolaikinę diplomatiją. Parašė istorinių romanų trilogiją: „Ieškok Maskvos sfinkso“ (2006), „Erelio sparnų dvelksmas“ (2008) ir „Aukštai šaltos žvaigždės“ (2009).

Bibliografija 
 Klasių kova ir komunistų partijos veikla Lietuvoje 1919 m. antroje pusėje – 1920 m.: medžiaga lektoriui. – Vilnius, 1982. – 18 p.
 Katalikų bažnyčios veikla prieš pažangų lietuvių visuomeninį judėjimą emigracijoje (1868–1940): medžiaga lektoriui. – Vilnius: Žinija, 1986. – 29 p.
 Lietuvių emigracija: raida ir problemos: medžiaga lektoriui. – Vilnius: Žinija, 1988. – 31 p.
 Mintys apie Lietuvos komunistų partijos kelią / Alfonsas Eidintas, Vanda Kašauskienė, Vytautas Pšibilskis. – Vilnius: Mintis, 1989. – 215 p. – ISBN 5-417-02896-7
 Naujas požiūris į Lietuvos istoriją / Alfonsas Eidintas, Gediminas Rudis. – Kaunas: Šviesa, 1989. – 221 p. – ISBN 5-430-00787-0
 Jonas Šliūpas: knyga mokiniams. – Kaunas: Šviesa, 1989. – 100 p.: iliustr.
 Antanas Smetona. Rinktiniai raštai. – Kaunas: Menta, 1990. – 512 p.: iliustr.
 Antanas Smetona: politinės biografijos bruožai. – Vilnius: Mintis, 1990. – 243 p.: iliustr. – ISBN 5-417-00376-X
 Lietuvos Valstybės Tarybos protokolai, 1917–1918 / A. Eidintas, Raimundas Lopata. – Vilnius, 1991. – 536 p. – ISBN 5-420-00708-8
 Lietuvos Respublikos prezidentai. – Kaunas: Šviesa, 1991. – 190 p.: portr. – ISBN 5-430-01059-6
 Slaptasis lietuvių diplomatas: istorinis detektyvas. – Vilnius: Valstybinis leidybos centras, 1992. – 327 p.: iliustr.
 Kazys Grinius: Ministras pirmininkas ir prezidentas. – Vilnius: Mintis, 1993. – 214 p.: lent. – ISBN 5-417-00578-9
 Lietuvių kolumbai: lietuvių emigracijos istorijos apybraiža. – Vilnius: Mintis, 1993. – 228 p.: iliustr. – ISBN 5-417-00424-3
 Aleksandras Stulginskis: Lietuvos prezidentas – Gulago kalinys. – Vilnius: MEL, 1995. – 365 p.: iliustr. – ISBN 5-420-01312-6
 Lietuvos ambasados rūmų Washington, D. C. istorija. – Washington, 1996. – 91 p.: nuotr.
 Lietuvos Respublikos prezidentai. – 2-asis leidimas. – Kaunas: Šviesa, 1999. – 190 p.: iliustr. – ISBN 5-430-01059-6
 Lietuvos žydų žudynių byla: dokumentų ir straipsnių rinkinys. – Vilnius: Vaga, 2001. – 823 p.: iliustr. – ISBN 5-415-01560-4
 Žydai, lietuviai ir holokaustas. – Vilnius: Vaga, 2002. – 477 p.: iliustr. – ISBN 5-415-01640-6
 Ambasadorius: tarnyba savo valstybei svetur. – Vilnius: MELI, 2003. – 335 p.: iliustr. – ISBN 5-420-01524-2
 Ieškok Maskvos sfinkso: istorinis romanas. – Vilnius: Versus aureus, 2006. – 590 p.: iliustr. – ISBN 9955-699-37-X
 Žydai, Izraelis ir palestiniečiai / Alfonsas Eidintas, Donatas Eidintas. – Vilnius: MELI, 2007. – 391 p.: iliustr. – ISBN 5-420-01599-4
 Erelio sparnų dvelksmas: „Ieškok Maskvos sfinkso“ tęsinys. – Vilnius, 2008. – 445 p.: iliustr. – ISBN 978-9955-34-098-0
 Istorija kaip politika: įvykių raidos apžvalgos. – Vilnius: Versus aureus, 2008. – 438 p.: iliustr. – ISBN 978-9955-34-114-7
 Aukštai šaltos žvaigždės: istorinis romanas. – Vilnius: Versus aureus, 2009. – 531 p.: iliustr. – ISBN 978-9955-34-207-6
 Istorijos subjektas kaip istorijos politikos problema / Vytautas Radžvilas, Justinas Dementavičius, Alfonsas Eidintas, Alvydas Jokubaitis, Simona Merkinaitė, Bogdan Szlachta. – Vilnius: Vilniaus universitetas, 2011. – 173 p. – ISBN 978-609-459-007-8
 Antanas Smetona ir jo aplinka. – Vilnius: Mokslo ir enciklopedijų leidybos centras, 2012. – 511 p.: iliustr. – ISBN 978-5-420-01705-0
 Aleksandras Stulginskis ir jo epocha. – Vilnius: MELC, 2014. – 359 p.: iliustr. – ISBN 978-5-420-01743-2
 Gyvenimas Lietuvai: Vincas Mašalaitis ir jo darbai. – Vilnius: MELC, 2015. – 519 p.: iliustr. – ISBN 978-5-420-01757-9

Įvertinimas 
 2003 m. ordino „Už nuopelnus Lietuvai“ Komandoro kryžius

Šaltiniai

Nuorodos 
 Interviu LRT laidai „Labas rytas“

|-

|-

|-

|-

|-

|-

Lietuvos istorikai
Lietuvos rašytojai
Lietuvos ambasadoriai JAV
Lietuvos ambasadoriai Kanadoje
Lietuvos ambasadoriai Izraelyje
Lietuvos ambasadoriai Norvegijoje
Lietuvos ambasadoriai Graikijoje